Diari Oficial de la Generalitat Valenciana


Sumari del DOGV 703, del 16-11-1987 (1987/809962)

ACORD de 9 de novembre de 1987, del Consell de la Generalitat Valenciana, pel qual s'aprova definitivament el Projecte de Modificació de les Normes Subsidiàries de Planejament Municipal de Sax.
-------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   703

Data del DOGV
:   16-11-1987

Secció del DOGV
:   ALTRES DISPOSICIONS

Número del document
:   1987/809962


Data del document
:   09-11-1987

Organisme emissor
:   Conselleria d'Obres Públiques,Urbanisme i Transports

Tipus de document
:   Acord

Acord de 9 de novembre de 1987, del Consell de la Generalitat Valenciana, pel qual s'aprova definitivament el Projecte de Modificació de les Normes Subsidiàries de Planejament Municipal de Sax.  
El Consell de la Generalitat Valenciana, en sessió celebrada el dia 9 de novembre de 1987, adoptà l'Acord següent:  
«Vist el Projecte de Modificació de les Normes Subsidiàries del Planejament Municipal de Sax.  
Vist que el Consell d'Estat va emetre informe favorable en data 1 d'octubre de 1987.  
Vist que l'Ajuntament de Sax, per acord del Ple de data 3 de juliol de 1986, va acordar d'aprovar inicialment la Modificació presentada i la submissió de l'expedient a informació pública durant un termini superior a un mes, durant el qual van ser presentades dues al·legacions; en data 9 de desembre de 1986 va acordar d'atorgar-li l'aprovació provisional i, després d'un nou període d'informació pública pel termini d'un mes, adoptat per Decret de l'Alcalde President el 16 de gener de 1987, durant el qual no fou presentada cap al·legació, l'Ajuntament en Ple li va atorgar de nou l'aprovació provisional en sessió de 20 de febrer de 1987. Tots el acords plenaris de l'Ajuntament varen ser adoptats per majoria legal absoluta dels membres de la Corporació.  
Vist que l'objecte de la Modificació que se sotmet a aprovació és la reordenació d'una zona de sòl urbà situada al costat del riu Vinalopó, en la confluència dels carrers Rei En Jaume I i Baixada al Llavader, on s'ubica una zona edificable, zona verda i un equipament, de manera que la zona verda s'amplia d'un costat en 644 m2 i minva per l'altre en 125 m2 i en resulta un augment net de 519 m2, amb una ampliació de l'equipament en 12 m2, i la regularització de la configuració de les tres zones.  
Atés que en la tramitació de l'expedient s'han acomplit els requisits prevists en els articles 40 i 41 de la Llei del Sòl, als quals ens remet el seu article 49, havent estat adoptats els acords pel Ple de l'Ajuntament de Sax amb la majoria exigida per l'article 47.3 de la Llei 7/1985, de 2 d'abril, reguladora de les bases del règim local.  
Atès que s'estima convenient la finalitat que es persegueix amb la present Modificació, la regularització de la configuració de les tres zones -edificable, verda i equipament- delimitades en l?àrea, la qual cosa produeix com a conseqüència una ampliació neta de la zona verda en 519 m2 i de la zona d'equipament en 12 m2.  
Atés que no obstant aixà, com que la Modificació afecta a una zona verda, es requereix informe favorable del Consell segons que estableix l'article 50 de la Llei del Sòl.  
Vists els preceptes legals esmentats, la Llei del Sòl, la Llei de Procediment Administratiu i totes les altres de pertinent aplicació.  
En atenciò d'aquests motius, d'acord amb el Consell d'Estat i a proposta del Conseller d'Obres Públiques, Urbanisme i Transports, s'acorda:  
Aprovar definitivament el Projecte de Modificació de les Subsidiàries del Planejament Municipal de Sax.»  
Contra l'Acord transcrit, que esgota la via administrativa, hom pot interposar recurs de reposició, previ al contenciós administratiu, davant el Consell de la Generalitat Valenciana el termini d'un mes.  
Valencia, 9 de novembre de 1987.  
El Conseller Secretari del Govern Valencià,  
JOAQUIM AZAGRA I ROS